Sá bátur sem tekin er fyrir hér er af árgerðinni 1967 og hefur á þeim tíma 13 sinnum verið skráður með nafni , að vísu fékk einu sinni aftur sama nafnið . Þá sökk hann fyrir nokkrum árum , en náð umm strax aftur og að því að ég best veit stendur hann nú uppi neðan við sjúkrahús á höfuðborgarsvæðinu . Smíðanúmer 3 hjá Skipavík hf. , Stykkishólmi 1967 , eftir teikningu Egils Þorfinnssonar . Skráningu breytt úr fiskiskipi í skemmtibát 2006 . Átti að breytast í fullkominn skemmtibát á Akranesi 2008 . Umskráður 17. mars 2008 , en ekkert hefur orðið úr þeim framkvæmdum . Sökk við Skipavíkurbryggjuna í Stykkishólmi aðfaranótt 1. desember 2007 . Bjargað upp sólarhring síðar af Köfunarþjónustu Ásgeirs og Marteins á Akranesi . Dreginn til Reykjavíkur í síðustu viku aprílmánðar 2008 . Þann 9. október 2008 dró Þjótur bátinn að Skarfabakka og þar var hann settur á vagn og farið með hann burt , en þó ekki langt , þar sem hann var ennþá síðast þegar ég vissi neðan við Kleppsspítalann í Reykjavík . Nöfn : Kristjón Jónsson SH 77 , Kristbjörg ÞH 44 , Kristbjörg II ÞH 244 , Skálaberg ÞH 244 , Jónína ÍS 93 , Ver NS 400 , Bára SH 27 , Bára II SH 227 , Bára ÍS 364 , Bára RE 31 , Fanney RE 31 , Bára ÁR 21 og síðasta skráning var aftur Fanney RE 31 . Landhelgisgæslan mun í sumar stunda reglubundið eftirlit á sundunum í nágrenni Reykjavíkur í samstarfi við Ríkislögreglustjóra og lögregluna í Reykjavík . Í gær var farið til eftirlits á Óðni sem er harðbotna léttbátur Landhelgisgæslunnar . Athuguð voru réttinda - og öryggismál um borð í farþegabátum á svæðinu . Í flestum tilfellum virtust bátarnir vera með sín mál í lagi . Þó komu upp tilfelli þar sem lagfæra þurfti lögskráningarmál , einnig vantaði í áhöfn farþegabáts sem var með 138 farþega um borð , virtist annars allt vera í góðu standi um borð og regla á hlutunum . Einnig kom upp eitt tilfelli þar sem selt var áfengi en báturinn var ekki með vínveitingaleyfi . Þorgrímur Hermannsson bátasmiður , smíðaði báta á þremur stöðum á Hofsósi og gekk á milli bæja við sjóinn og gerði við og smíðaði . Annars var hann fengsæll og farsæll skipstjóri , sem fór í bátasmíðar allveg , þegar hann eldist og smíðaði mikið um 1960 - 85 , m.a. á Akureyri hjá Birgi Þórhallssyni á árunum 1973 - 78 og kom svo á Hofsós aftur . Var í Reykjavík í nokkur ár í ellinni og kom svo heim á Hofsós aftur og lést 19. mars 1998 Fyrsti báturinn af þremur sem báru nafnið Heimir SU 100 , var sjósettur með nafninu Vörður SU 100 , en þar sem annar aðili var með einkaleyfi á því nafni var nafninu skipt um nafn og nafnið Heimir SU 100 sett á bátinn . Þessi bátur var smíðaður úr eik í Danmörku og hét síðar t.d. Skagaröst KE 34 . Saga hans hefur verið flutt hér á síðunni og hugsanlega verður hún endurtekin nú þegar þesar myndir eru komnar í viðbót . Þó ekki sé vitað hver var ljósmyndari af myndunum , voru þær á vefnum pluto.123.is og sendi eigandi vefsins Sigurjón Snær Friðriksson mér þær .